Per Zuefall isch mer das Notizli fascht äm gliiche Tag zhande chuu we das nüü Gschichtsbuech vum Hauptort. I demm Buech wirt - vu «Schauplatz» zu «Schauplatz» - iidrüggli beschribe, we sich Glaris im zwänzgischte Jahrhundert veränderet hätt. Füre Wandel vum Schtadtbild hätts ä Huuffe Gründ gii - a jedem Eggli wider psunderigi.  Das Einzig, wo dr Läser sälber nuch ächlä mos drzue tängge, isch d Verchnüpfig vu dene einzelne Plätz. Mä list zwar au mängs zur Gsamt-Entwigglig vum Hauptort (äm meischte hilft eim dadrbii das vorderscht Kapitel vum Güscht Rohr), aber es isch guet, wämä au sälbert probiert, all de einzelne Fäde nuch mee zäme z nii.